《东风第一枝 咏梅》
清代·严淑珍

岭上愁苏，溪边睡醒，一枝早逗春意。暗香微送霜中，瘦影小横春里。

凄迷冻蝶，似不许、绕丛游戏。想此时、做梦群花，那晓玉妃先起。

遥傍水、芳心孤寄。低映月、粉姿斜倚。观来东阁逡巡，折向西洲迢递。

幽芳冷艳，索笑处、开非容易。看李桃、乱嫁东风，怎得比伊林婿。

作者简介：字静仪，吴县人，直隶通州举人胡纪谟继室。